Kwanalu » Geluk aan die OVK en Suid-Afrika | Congratulations to the IEC and South Africa
Agri SA wil graag die Verkiesingskommissie (OVK) op ’n suksesvolle 2019 Nasionale en Provinsiale verkiesing geluk wens. Dit is g’n klein taak om ’n fundamentele demokratiese taak op so ’n groot skaal te bestuur nie. Agri SA wil ook elke Suid-Afrikaner wat hul reg om te stem uitgeoefen het, bedank.
“Agri SA werk nouliks met die parlement om ons nasionale verteenwoordigers oor verskeie kwessies rakende landbou as geheel in te lig,” sê Omri van Zyl, Agri SA Uitvoerende Direkteur. “’n Nuwe parlement bring nuwe geleenthede om verder vertroude verhoudinge met die verteenwoordigers van Suid-Afrika te versterk. Dit is ’n nuwe parlement met ’n paar nuwe gesigte, maar Agri SA het die vertroue opgebou en is in ’n gesagsposisie onder parlementariërs om op vorige werk voort te bou.
Agri SA sal voortgaan om hulself vir ’n gesonde ekonomiese beleid wat landbou ondersteun en op werkskepping gerig is, te beywer. Agri SA fokus op vyf beleidsterreine met betrekking tot landbou; arbeid en ontwikkeling, plaasveiligheid, ekonomie en handel, natuurlike hulpbronne en grond. Elk van die gebiede is beman met kundiges wat op ’n gereelde basis met verskeie belanghebbendes, insluitend regeringsamptenare en parlementslede, in kontak is.
“Baie gewag is oor verkiesingsvoorspellings gemaak, maar die regte werk begin nou en dit behels ’n samehangende strategie om individuele besluitnemers in te lig asook om beleidsbegrippe aan die publiek te kommunikeer,” sê Pietman Roos, Agri SA Hoof van Kommunikasie en Korporatiewe Sake. “’n Grondwetlike demokrasie behels veel meer as om jou kruisie te trek, dit behels ’n aktiewe deelname aan beleidskwessies wat die land raak. Sommiges voel asof die parlement net dokumente onderteken – maar dit is waar beleidsbeïnvloeding ’n kardinale rol speel.”
Agri SA sien uit na die samestelling van die sesde parlement en die beleidsontwikkeling wat deur die belangrike liggaam gedryf sal word.
Agri SA Hoof: Kommunikasie en Korporatiewe Sake
(S) 066 201 8326